Daniel Jensen

Daniel Jensen (* 25. Juni 1979 in Kopenhagen) is en ehmalger däänschen Footballer. För de däänsche Natschonalmannschop hett he 52 Lännerspelen maakt. af 2009 speel he för den SV Werder Bremen in de Football-Bundsliga.

 Sien Weg as Footballer 
 Vereen 
Jensen sien Weg füng an ni B.93 Kopenhagen. Profi is he in dat Johr 1996 wurrn. Twee Johr later wessel he to’n SC Heerenveen in de Provinz Freesland in de Nedderlannen. Dor möök he mehr as 100 Speele un güng denn in dat Johr 2003 ohn Aflöös na den spaanschen Upstieger Real Murcia. Dor kreeg he en Verdrag över een Johr. Murcia is leste in de Primera Division wurrn un möss wedder afstiegen. Dor woll Jensen den Vereen verlaten, man Murcia trock de Optschoon to’n Verlängern vun den Verdrag. Nu möss för Jensen en Aflöös betahlt  weern. In’n Juli 2004 güng he denn för 1 Mio. € na Bremen to den SV Werder. Toeerst hett dat en ganze Tied duert, ehr he sik in’n Middelfeld vun Werder dörsetten konn. Man nadem he in de Henrunn över alle Maten goot speelt harr, verlänger he sien Verdrag an’n 22. Januar 2008 bit to’n 30. Juni 2011. Dornah wessel he to Novara Calcio, wo he een Saison speelt hett. Denn speel he kört bi FC Kopenhagen un dornah bi SönderjyskE. 2015/16 speel he noch een Saison bi den Tweetligisten Lyngby BK un hett dornah sien Loopbahn afslooten.

 Natschonalmannschop 
Sien eerst Lännerspeel för Däänmark hett he in’n Februar 2002 ünner Trainer Morten Olsen maakt. 

 Privat 
Daniel Jensen is verheiraat’ mit Nicole un hett twee Kinner. En Dochter mit Naam Noëmi un en Söhn, de Luca heten deit. Sien öllern Broder is Niclas Jensen.

 Wat he schafft hett 
 DFL-Ligapokal-Winner 2006 mit Werder Bremen

 Weblenks 
 Werder.de – Över den Speler

Kategorie:Footballspeler
Kategorie:SV Werder Bremen
Kategorie:Börger von Däänmark
Kategorie:Mann
Kategorie:Boren 1979